Nianhao

Nianhao (tradic. rašmenys 年號, supaprastinti 年号, pinyin: niánhào, , kor. yeonho) – Kinijos, Korėjos, Vietnamo, Japonijos ir kai kurių kitų Tolimųjų Rytų vastybių imperatorių vartoti laikotarpio pavadinimai, devizai, apibūdinantys valdymo periodą. Jie formavo eras, nuo kurių pradžios metų skaičiavimas prasidėdavo iš naujo. Valstybės, ir dabar naudojančios šiuos devizus laiko skaičiavimui yra Japonija ir Taivanas (naudojantis reformuotą variantą – Respublikos erą). Pvz., 2006 m yra 18 Heisei metai ir 95 Respublikos metai.

Devizų istorija 
Pirmasis, kuris įvedė devizų tradiciją buvo Han imperatorius Vudi, kuris 140 BC pradėjo erą 建元 Jianyuan („pradžios sukūrimas“). Devizų tradicija buvo nutraukta žlugus Čing dinastijai. Taivane pereita prie Respublikos eros, kuri prasidėjo 1911.

Kinijos imperatorių devizai buvo vienas iš būdų parodyti savo galią: užkariautos ar Kinijos įtakoje atsidūrusios valstybės būdavo priverčiamos juos naudoti skaičiuoti savo istorijai (toks atvejis buvo Nandžao, Riūkiū karalystė, Mongolija). Visgi, kai kurios valstybės, – Vietnamas, Korėja, Japonija, – išvystė savarankiškas devizų sistemas.

 Japonijoje pirmasis devizas buvo 大化 Taika („didieji pokyčiai“), pradėtas 645 m. Devizai naudojami iki šiol. Dabartinis devizas yra Heisei, prasidėjęs 1989 m sulig naujo imperatoriaus karūnavimu.
 Iš Korėjos valstybių pirmasis devizas buvo 永樂 Yeongnak („amžinas džiaugsmas“), pradėtas 391 Kogurio valstybėje. Silla valstybėje devizai pradėti 536 m sulig 建元 Geonwon era. Nuo Yuan okupacijos buvo naudojami kinijos devizai, ir tik Korėjos imperijos metu vėl pradėti naudoti savi, korėjietiški. Japonų okupacijos metu naudoti japoniški devizai. Po nepriklausomybės, Pietų Korėjoje buvo pereita prie Dangi eros (prasidėjo 2333 BC, sulig legendiniu gojoseon valstybės įkūrimu), o 1961 m priimtas vakarietiškas laiko skaičiavimas. Nuo 1997 m Šiaurės Korėjoje įvestas naujas laiko skaičiavimas nuo Kim Il sung gimimo (1912 m) – vadinamoji 주체 Džiuče era.
 Vietname savarankiški devizai naudoti nuo 970 m., o atsisakyta po karo, t. y. 1945 m, kuomet pereita prie vakarietiško laiko skaičiavimo.

Keitimų tradicijos 
Devizas keičiamas pasikeitus imperatoriui, arba jo valdymo metu. Tai vadinama 改元 (pinyin: gaiyuan, ).

Vudi pats keisdavo devizus kas maždaug penkeri metai. Dažniausiai devizai būdavo keičiami pirmais ir penkiasdešimtais šešiasdešimtmečio ciklo metais, taip pat svarbių įvykių metu. Per istoriją jų susidarė labai daug. Ming laikais, siekiant sumažinti devizų skaičių, buvo pereita prie „vienas imperatorius – vienas devizas“ sistemos. Tuo atveju imperatoriaus pomirtiniu vardu tapdavo jo devizas. Ši sistema naudojama ir dabartinėje Japonijoje.

Reikšmės 
Devizą dažniausiai sudaro du hieroglifai. Kai kurie labai populiarūs. Pavadinimas gali simbolizuoti svarbų įvykį, arba siejami su konfucianizmo filosofija, paimami iš senųjų traktatų.

Kinų kalendorius
Korėjos kultūra
Japonijos kultūra